Foto: KUN.UZ O‘zbekiston delegatsiyasi OHM TIVKda ishtirok etadi, deb xabar bermoqda Tashqi ishlar vazirligi. Qayd etilishicha, O‘zbekiston Respublikasi tashqi ishlar vazirining birinchi o‘rinbosari Ilhom Ne’matov boshchiligidagi delegatsiya 2019 yil 30 apreldan 2 maygacha Doha shahrida (Qatar) bo‘lib o‘tadigan Osiyoda hamkorlik muloqoti Tashqi ishlar vazirlari kengashining 16-majlisida ishtirok etadi. Tadbir doirasida «Kichik va o‘rta biznes barqaror iqtisodiy farovonlikning yangi omili» mavzusidagi biznes forumi bo‘lib o‘tadi.